Publicēts:
Latvijas Vēstnesis
, 81,
24.04.2019.
OP numurs: 
2019/81.10
Izdevējs: 
Sabiedrisko
pakalpojumu regulēšanas
komisija
Veids: 
lēmums
Numurs: 
1/7
Pieņemts: 
18.04.2019.
Stājas spēkā: 
25.04.2019.
Sabiedrisko pakalpojumu regulēšanas komisijas padomes lēmums Nr.1/7
Rīgā 2019.gada 18.aprīlī (prot. Nr.18, 1.p.)
Dabasgāzes pārvades sistēmas pieslēguma noteikumi
biometāna ražotājiem, sašķidrinātās dabasgāzes sistēmas
operatoriem un dabasgāzes lietotājiem
Izdoti saskaņā ar 
Enerģētikas likuma
 
84.
1
panta
 pirmo daļu
1. Noteikumi nosaka dabasgāzes pārvades sistēmas (turpmāk – pārvades sistēma) pieslēguma noteikumus
biometāna ražotājiem, sašķidrinātās dabasgāzes sistēmas operatoriem un dabasgāzes lietotājiem.
2. Noteikumos lietoti šādi termini:
2.1. atļautā maksimālā slodze – atļautais maksimālais dabasgāzes daudzums stundā (kWh/h), ko lietotājs ir
tiesīgs saņemt no pārvades sistēmas vai ievadīt pārvades sistēmā;
2.2. lietotāja dabasgāzes apgādes sistēma – šo noteikumu izpratnē sašķidrinātās dabasgāzes iekārta,
piederības robežas lietotāja pusē ierīkoto gāzesvadu, noslēgierīču, dabasgāzes iekārtu un citu tehnisko ietaišu
kopums, kas paredzēts biometāna ražošanai un piegādei uz pārvades sistēmu vai lietotāja apgādei ar
dabasgāzi;
2.3. lietotājs – biometāna ražotājs, sašķidrinātās dabasgāzes sistēmas operators un dabasgāzes lietotājs;
2.4. piederības robeža – piederības un atbildības dalījuma vieta starp dabasgāzes pārvades sistēmas
operatora (turpmāk – pārvades sistēmas operators) un lietotāja dabasgāzes apgādes sistēmām;
2.5. pieslēgums – pārvades sistēmas operatora pārvades sistēmas daļa (gāzesvadi, noslēgierīces, gāzes
regulēšanas iekārtas, cauruļvadi, kā arī citas iekārtas un aparatūra), kuru ierīko dabasgāzes piegādei no
pieslēguma vietas pārvades sistēmā līdz piederības robežai vai dabasgāzes piegādei no piederības robežas
līdz pieslēguma vietai pārvades sistēmā;
2.6. pieslēguma vieta – pārvades sistēmas operatora noteikts pieslēguma punkts pārvades sistēmā, no kura
atbilstoši pamatotām tehniskām prasībām iespējams atbilstošā kvalitātē piegādāt dabasgāzi līdz piederības
robežai vai uz kuru atbilstoši pamatotām tehniskām prasībām iespējams atbilstošā kvalitātē piegādāt
dabasgāzi no piederības robežas;
2.7. tehniskās izmaksas – pamatotas pārvades sistēmas operatora izmaksas, kas saistītas ar pieslēguma
ierīkošanu un nav ietvertas pieslēguma būvniecības izmaksās (piemēram, gāzesvadu nosprostošanas,
degazācijas un citas izmaksas);
2.8. tehniskie noteikumi – dokuments, kuru saskaņā ar būvniecību reglamentējošajos normatīvajos aktos
1
/
4
noteikto regulējumu pārvades sistēmas operators izsniedz lietotājam un kurā noteiktas tehniskās prasības un
noteikumi, kas jāievēro, lai pārvades sistēmai pieslēgtu lietotāja dabasgāzes apgādes sistēmu vai mainītu
esoša pieslēguma atļauto maksimālo slodzi.
3. Pārvades sistēmas operators pēc lietotāja pieprasījuma konsultē lietotāju par pieslēguma ierīkošanas iespējām,
iespējamo pieslēguma vietu, pieslēguma ierīkošanas kārtību un citiem pārvades sistēmas operatora kompetencē
esošiem jautājumiem, kas saistīti ar pieslēguma ierīkošanu.
4. Lai pārvades sistēmai pieslēgtu lietotāja dabasgāzes apgādes sistēmu, lietotājs iesniedz pārvades sistēmas
operatoram pieteikumu pieslēguma ierīkošanai (turpmāk – pieslēguma pieteikums), kurā norāda lietotāja dabasgāzes
apgādes sistēmas aprakstu un atrašanās vietu (adresi), nepieciešamo atļauto maksimālo slodzi, turpmāko
informācijas sniegšanas un saņemšanas veidu (pasts, elektroniskais pasts u.c.), kā arī citu pārvades sistēmas
operatoram nepieciešamo informāciju pieslēguma ierīkošanai. Kopā ar pieslēguma pieteikumu lietotājs iesniedz
pārvades sistēmas operatora noteiktos dokumentus. Pieslēguma pieteikuma veidlapu un iesniedzamo dokumentu
sarakstu pārvades sistēmas operators publicē savā tīmekļvietnē.
5. Pārvades sistēmas operators 20 dienu laikā no dienas, kad lietotājs ir iesniedzis visu pieslēguma pieteikumā
noteikto informāciju un dokumentus, izsniedz lietotājam precīzus un tehniski pamatotus tehniskos noteikumus
būvniecību reglamentējošajos normatīvajos aktos noteiktās būvniecības ieceres dokumentācijas (būvprojekta)
izstrādāšanai. Tehnisko noteikumu derīguma termiņš nevar būt mazāks par diviem gadiem no to izsniegšanas dienas.
6. Ja tehnisko noteikumu izstrāde ir komplicēta un to sagatavošanai nepieciešams ilgāks laika periods, nekā
noteikts šo noteikumu 5.punktā, vai lietotājs pārvades sistēmas operatoram nav iesniedzis visu nepieciešamo
informāciju un dokumentus, par tehnisko noteikumu izsniegšanas termiņu pārvades sistēmas operators rakstveidā
informē lietotāju 10 dienu laikā no pieslēguma pieteikuma saņemšanas.
7. Pēc tehnisko noteikumu izsniegšanas lietotājs un pārvades sistēmas operators rakstveidā vienojas par
pieslēguma ierīkošanai nepieciešamā būvdarbu veicēja (turpmāk – būvkomersants) izvēles organizēšanu, kā arī par
citām pārvades sistēmas operatora un lietotāja saistībām un tiesībām līdz pieslēguma līguma noslēgšanai.
8. Lietotājs par saviem līdzekļiem nodrošina pieslēguma būvniecības ieceres dokumentācijas (būvprojekta)
izstrādāšanu saskaņā ar pārvades sistēmas operatora izsniegtajiem tehniskajiem noteikumiem, nodrošinot
būvprojekta saskaņošanu būvniecību reglamentējošajos normatīvajos aktos noteiktajā kārtībā. Noslēdzot šo
noteikumu 7.punktā paredzēto vienošanos, pārvades sistēmas operators un lietotājs var vienoties, ka būvniecības
ieceres dokumentācijas (būvprojekta) izstrādāšanu un saskaņošanu nodrošina pārvades sistēmas operators.
9. Ja 60 dienu laikā no dienas, kad pārvades sistēmas operators izsniedzis lietotājam tehniskos noteikumus,
lietotājs ar pārvades sistēmas operatoru nav noslēdzis šo noteikumu 7.punktā paredzēto vienošanos, pārvades
sistēmas operatoram ir tiesības anulēt pieslēguma pieteikumu un lietotājam izsniegtos tehniskos noteikumus. Par
pieslēguma pieteikuma un izsniegto tehnisko noteikumu anulēšanu pārvades sistēmas operators rakstveidā brīdina
lietotāju vismaz 10 dienas iepriekš.
10. Ja saskaņā ar šo noteikumu 7.punktā minēto vienošanos būvkomersantu izvēlas lietotājs, tas izvēlas
būvkomersantu, kurš atbilst būvniecību reglamentējošajos normatīvajos aktos noteiktajām prasībām pieslēguma
būvdarbu veikšanai. Par izvēlēto būvkomersantu lietotājs rakstveidā informē pārvades sistēmas operatoru termiņā,
kas noteikts saskaņā ar šo noteikumu 7.punktā minēto vienošanos.
11. Ja saskaņā ar šo noteikumu 7.punktā minēto vienošanos būvkomersantu izvēlas pārvades sistēmas
operators, tas 30 dienu laikā pēc saskaņota būvprojekta un informācijas par projektēšanas nosacījumu izpildi
saņemšanas uzsāk būvkomersantu atlasi (iepirkuma procedūru) pieslēguma būvdarbu izpildei, ievērojot šo noteikumu
12. un 13.punkta nosacījumus.
12. Pārvades sistēmas operators būvkomersantu izvēlas saskaņā ar atklātiem, vienlīdzīgiem un objektīviem
kritērijiem, ņemot vērā būvkomersanta kvalifikāciju, pieredzi, piedāvātās būvdarbu izmaksas, būvdarbu termiņus un
citus kritērijus, nodrošinot saimnieciski visizdevīgākā pieslēguma ierīkošanu. Lietotājam ir tiesības iepazīties ar
būvkomersanta izvēles principiem un noteikumiem, izvēles procesa norisi un piedalīties būvkomersantu atlasē.
2
/
4
13. Divu mēnešu laikā no būvkomersantu atlases (iepirkuma procedūras) uzsākšanas pārvades sistēmas
operators izvēlas būvkomersantu pieslēguma būvdarbu izpildei. Ja piemērojamo iepirkuma procedūru dēļ divu mēnešu
laikā nav iespējams izvēlēties būvkomersantu, pārvades sistēmas operators rakstveidā informē lietotāju par
būvkomersanta izvēles termiņu.
14. Pārvades sistēmas operators pēc būvkomersanta noteikšanas nosūta lietotājam pieslēguma līgumu, kurā
nosaka pieslēguma ierīkošanas nosacījumus un termiņus, pieslēguma maksu, pieslēguma maksas samaksas
termiņus, kā arī nosacījumus lietotāja dabasgāzes sistēmas pieslēgšanai pārvades sistēmai.
15. Pieslēguma maksu nosaka atbilstoši pieslēguma ierīkošanas ekonomiski pamatotajām izmaksām, ņemot vērā
būvdarbu izmaksas izvēlētā būvkomersanta piedāvājumā un tehniskās izmaksas.
16. Ja pārvades sistēmas operators un lietotājs, slēdzot pieslēguma līgumu, nevienojas citādi, pieslēguma
ierīkošanu pārvades sistēmas operators uzsāk, ja lietotājs ir pilnībā samaksājis pieslēguma līgumā noteikto
pieslēguma maksu vai iesniedzis pārvades sistēmas operatoram saistību izpildes nodrošinājumu pieslēguma maksas
apmērā. Nosacījumus, kas jāievēro, lai pārvades sistēmas operators saistību izpildes nodrošinājumu atzītu par
pienācīgu, nosaka pārvades sistēmas operators un publicē savā tīmekļvietnē.
17. Lietotājam ir tiesības 30 dienu laikā no dienas, kad pārvades sistēmas operators nosūtījis lietotājam
pieslēguma līgumu, iesniegt pārvades sistēmas operatoram pamatotus iebildumus par pieslēguma līgumu. Pārvades
sistēmas operators izvērtē lietotāja iebildumus un 15 dienu laikā rakstveidā sniedz lietotājam atbildi vai nosūta
lietotājam precizētu pieslēguma līgumu, ja lietotāja iebildumi atzīti par pamatotiem.
18. Ja 30 dienu laikā no dienas, kad pārvades sistēmas operators nosūtījis lietotājam pieslēguma līgumu vai
precizētu pieslēguma līgumu, lietotājs nav iesniedzis pārvades sistēmas operatoram parakstītu pieslēguma līgumu vai
nav sniedzis pamatotus iebildumus par pieslēguma līgumu, pārvades sistēmas operatoram ir tiesības anulēt
pieslēguma pieteikumu un lietotājam izsniegtos tehniskos noteikumus. Par pieslēguma pieteikuma un izsniegto
tehnisko noteikumu anulēšanu pārvades sistēmas operators rakstveidā brīdina lietotāju vismaz 10 dienas iepriekš.
19. Pārvades sistēmas operators paraksta pieslēguma līgumu piecu darba dienu laikā no dienas, kad lietotājs
iesniedzis pārvades sistēmas operatoram parakstītu pieslēguma līgumu.
20. Pārvades sistēmas operators saskaņā ar noslēgto pieslēguma līgumu organizē pieslēguma ierīkošanu līdz
piederības robežai. Pieslēguma būvdarbi tiek veikti, pārvades sistēmas operatoram vienojoties ar izvēlēto
būvkomersantu. Pieslēguma ierīkošana uzskatāma par pabeigtu dienā, kad pārvades sistēmas operators par to
rakstveidā paziņojis lietotājam.
21. Lietotājs par saviem līdzekļiem normatīvajos aktos noteiktajā kārtībā nodrošina lietotāja dabasgāzes apgādes
sistēmas ierīkošanu un sagatavošanu pieslēgšanai pārvades sistēmai līdz pieslēguma līgumā noteiktajam termiņam.
22. Lietotājs pieslēguma līgumā noteiktajā kārtībā iesniedz pārvades sistēmas operatoram normatīvajos aktos
paredzētos dokumentus, kuri apliecina, ka lietotāja dabasgāzes apgādes sistēma ir ierīkota atbilstoši normatīvo aktu
prasībām un sagatavota pieslēgšanai pārvades sistēmai. Informāciju un dokumentu sarakstu, kas lietotājam
jāiesniedz, lai apliecinātu lietotāja dabasgāzes apgādes sistēmas sagatavošanu pieslēgšanai pārvades sistēmai,
pārvades sistēmas operators publicē savā tīmekļvietnē.
23. Pēc šo noteikumu 22.punktā noteikto dokumentu saņemšanas pārvades sistēmas operators pieslēguma
līgumā noteiktajā termiņā un kārtībā veic darbības, kas nepieciešamas, lai lietotāja dabasgāzes apgādes sistēmu
savienotu ar pārvades sistēmu un atkarībā no lietotāja dabasgāzes apgādes sistēmas īpatnībām nodrošinātu
dabasgāzes plūsmu no pārvades sistēmas vai uz pārvades sistēmu.
24. Lai mainītu ierīkota pieslēguma atļauto maksimālo slodzi, lietotājs iesniedz pārvades sistēmas operatoram
pieteikumu atļautās maksimālās slodzes maiņai. Pieteikuma veidlapu pārvades sistēmas operators publicē savā 
3
/
4
© Oficiālais izdevējs "Latvijas Vēstnesis"
Sabiedrisko pakalpojumu regulēšanas komisijas
padomes priekšsēdētājs 
R.Irklis
tīmekļvietnē.
25. Pieslēguma atļautās maksimālās slodzes maiņa tiek veikta saskaņā ar šajos noteikumos noteiktajiem jauna
pieslēguma ierīkošanas noteikumiem.
26. Pārvades sistēmas operators šo noteikumu 4.punktā noteikto pieslēguma pieteikuma veidlapu un iesniedzamo
dokumentu sarakstu, 22.punktā noteikto informāciju un dokumentu sarakstu un 24.punktā noteikto pieteikuma
veidlapu atļautās maksimālās slodzes maiņai publicē savā tīmekļvietnē 30 dienu laikā no šo noteikumu spēkā
stāšanās dienas.
27. Šo noteikumu 4.punktā noteikto pieslēguma pieteikumu un citu pārvades sistēmas operatoram nepieciešamo
informāciju pieslēguma ierīkošanai lietotājs var iesniegt, sākot ar 2019.gada 27.maiju.
28. Lēmums stājas spēkā nākamajā dienā pēc tā publicēšanas oficiālajā izdevumā "Latvijas Vēstnesis".
4
/
4